google/wiki40b huggingface dataset:
Østjylland

Østjylland er den østlige del av halvøya Jylland med Århus som den største by.
Østjylland har aldri vært en administrativ region. Området avgrenses tradisjonelt mot nord av Mariager Fjord og mot syd av Kolding Fjord eller grensen til Sønderjylland. Andre grenser er mere uklare. Grensen mot Vestjylland går tradisjonelt ned gjennom Jylland langs hovedvei 13, tidligere hærveien, og den jyske højderyg, hvor den omtrent følger grensen mellom dialektene østjysk og vestjysk.
Østjylland overlapper delvis med de nyere begreper Midtjylland og Sydjylland. Noen oppfatter således Silkeborg (og især Viborg) som Midtjylland, andre som Østjylland eller som begge deler. Mot syd vil langt de fleste medregne Horsens til Østjylland, mens Vejle og Kolding kan regnes til Øst- og/eller Sydjylland.
Endelig kan man i geografisk forstand tale om en østjysk landskapsform og kjøpstadstype, som strekker seg fra Hobro til Egernførde og Kiel.
Hakkeorden

Hakkeorden eller hakkeloven er et sosialt system hos flokkdyr, særlig fugler. Hakkeordenen bestemmer hvert dyrs prioritet ved tilgang til ressurser som føde, hvilesteder og lignende. Hakkeordenen ble opprinnelig observert hos høns og første gang beskrevet av den norske zoologen Thorleif Schjelderup-Ebbe i doktorgraden Gallus domesticus in seinem täglichen Leben om hønenes dagligliv, under betegnelsene Hackordnung og Hackliste. Fra det tyske begrepet har begrepet blitt oversatt til en stor mengde språk, og begrepet har blitt tatt i bruk om det samme fenomenet hos andre dyr enn høns.
Bilthugger

Bilthugger eller biltsneider er betegnelse for en treskjærer med borgerskap i by. I Norge dukker de første bilthuggere opp på 1600-tallet, gjerne i forbindelse med anskaffelse av altertavler, prekestoler og annet kirkeinventar. Bilthuggeren tok seg nok først og fremst av de mer skulpturelle delene av kirkeinventaret. Tidligere ble også slikt arbeid utført av snekkere. Men bilthuggerne hørte også med i snekkerlaugene, antakelig fordi de var for få her i landet til å danne egne laug.
Den mest kjente bilthuggeren i Christiania, Christopher Ridder var også oldermann i snekkerlauget der. I Bergen ble den først bilthugger skrevet inn i borgerboken i 1626. Men det ble ikke noe stort fag. I Bergen finner vi tre bilthuggere i borgerboken på 1600-tallet, i Stavanger finner vi også en, Peter bilthugger i 1650, i Christiania var det bare en på midten av 1600-tallet og i Trondheim også bare en i 1683. Johan Bilthugger (Johan Johansen, ?-1657) er kjent fra en rekke arbeider med kirkeinteriører i Trøndelag.
Buerstad

Geografi

Buerstad ligger ut mot sjøen helt sørøst på Nøtterøy, ved den sørlige foten av Nøtterøys høyeste punkt, Vetan. Nord for Buerstad ligger Haukemyr, Tømmereik og Torød, i vest ligger Strengsdal. Sørøst for Buerstad ligger Movik og Brevik. Sør for Buerstad ligger Mågerø på Tjøme.
Friends (album)

Bakgrunn

I februar 1968 startet arbeidet med albumet, og rett etterpå reiste Mike Love på en to uker lang reise til India sammen med The Beatles og Donovan for å studere transcendental meditasjon med Maharishi Mahesh Yogi. 
Brian Wilson, Dennis Wilson, Carl Wilson, Al Jardine og Bruce Johnston, som nå var blitt offisielt medlem av bandet, spilte inn det meste av albumet sammen med studiomusikere fra The Wrecking Crew. Mike Love kom tilbake fra India i midten av mars, og hans vokal ble spilt inn og redigert inn. The Beach Boys dro etter utgivelsen ut på to USA-turneer. Den ene sammen med Strawberry Alarm Clock og den andre sammen med Maharishi Mahesh Yogi. Begge turneene var kommersielle fiaskoer, og ble raskt kansellert etter at kun 200 personer dukket opp i New York City. 
Albumet er som begge de foregående albumene, Smiley Smile og Wild Honey, preget av underproduksjon. Albumts eneste singel, tittelsporet «Friends» ble en liten hit, med 47.-plass på Billboard Hot 100 i USA, og 25.-plass på UK Singles Chart i Storbritannia.
Dalceridae

Utseende

Små til middelsstore (forvingelengde 6,5 – 24 mm) møll med store, brede, avrundede vinger. På farge er de gjerne bleke, lysebrune eller oransje, av og til med en perlemoraktig glans. Kroppen er forholdsvis slank og tett hårete. Hodet er lite med reduserte maksillarpalper og sugesnabel. Antennene er ganske korte, bredt fjærformede hos hannene, smalere hos hunnene. Vingene er vanligvis omtrent ensfargede. Beina er kraftige og tett hårete. De hviler med vingene taklagt over kroppen.
Larvene er korte og trinne, med korte brystføtter. Vorteføtter mangler, men krokringene som vanligvis sitter på vorteføttene finnes hos de to siste larvestadiene. På oversiden har de rekker av geléaktige vorter, som skilles ut fra kjertelhår. Huden på undersiden er gjennomsiktig.

Levevis

De voksne sommerfuglene flyr om natten, men er ganske dårlige flyvere. De kommer sjelden til lys. Siden de har reduserte munndeler, kan de ikke ta næring til seg. Larvene kan ete på mange ulike planter (polyfage), dalceride-larver er funnet på ca. 20 ulike plantefamilier. De kan noen ganger gjøre skade på kaffe, kakao og palmer.

Kilder

Dalceridae på Tree of Life:
Hvor fartøy flyte kan

Hvor fartøy flyte kan er en norsk film fra 1948 som handler om den norske handelsflåten under den andre verdenskrig.
Filmen er en blanding av autentiske klipp fra krigen, både til sjøs og til lands, og dramatiserte scener som er opptatt dels under krigen og dels etterpå. Henki Kolstad og Lars Nordrum medvirker som skuespillere.
Martine Hovden

Karriere

Fra 2008 til 2013 spilte hun for Fredrikstad Ballklubb, hvorav fire år i 1. divisjon håndball for kvinner og ett år i eliteserien. Hun scoret 53 mål i eliteserien sesongen 2011/12. Fra høsten 2013 spiller hun for Storhamar Håndball i eliteserien i håndball for kvinner. 
I juli 2013 deltok hun i EM i beachhåndball 2013 i Randers i Danmark. Her fikk Norge bronse, etter at de vant bronsefinalen 2-1 over Ukraina.
Psalidognathus

Utseende

Store (40–90 millimeter), avlange, litt flate, mørkfargede trebukker. I motsetning til de fleste andre Prioninae har de gjerne litt metallisk glans. Antennene er kraftige og omtrent så lange som kroppen. Pronotum har pigger på sidene. Hannens kjever (mandibler) er store og fremoverstrakte, ofte sigdformede. Dekkvingene er læraktige, uten lengderibber. Hannene er mindre og smalere enn hunnene, som ofte har rundede sider. De har ofte også en utoverrettet tann ved roten av dekkvingen.

Utbredelse

Slekten er utbredt i Mellom- og det nordlige Sør-Amerika.
Jake Abel

Karriere

Abel fikk sin første rolle i en storfilm i Peter Jacksons Alle mine kjære (2009), hvor han spilte en mindre birolle. Deretter spilte han den sentrale rollen som Luke i Percy Jackson & the Olympians: The Lightning Thief (2010), som er basert på boken med samme navn av Rick Riordan. Denne filmen ble regissert av Chris Columbus. Året etter spilte han i en ny film basert på en bok – denne gang var det snakk om I Am Number Four, hvor han spilte Mark James.
Tidligere har han også hatt gjesteroller i serier som Cold Case, Akutten, CSI: Miami, CSI: NY, Supernatural og Grey's Anatomy.
I 2013 er det bestemt at han skal gjenta rollen som Luke i Percy Jackson & the Olympians: The Sea of Monsters, basert på den andre boken i serien om Percy Jackson. Filmen ble satt på vent grunnet den begrensede suksessen til den første filmen, som produsentene hadde forventet skulle tjene langt mer penger, men nå er den altså blitt gitt grønt lys. Han skal også spille Ian O'Shea, som er en av hovedrollene i The Host, nok en film som er basert på en populær ungdomsbok. Boken er skrevet av Twilight-forfatter Stephenie Meyer, mens filmen skal regisseres av Andrew Niccol.
Yushui

Yushui (kinesisk: 渝水区; pinyin: Yúshuǐ Qū) er et bydistrikt i byprefekturet Xinyu i den kinesiske provinsen Jiangxi. Det har et areal på 1 775 km² og teller ca. 801 000 innbyggere.
Representasjon (psykologi)

Representasjon (psykologi) er individets bevisste og/eller ubevisste kart/modeller av virkeligheten som det fortolker alle nye erfaringer og opplevelser ut ifra. Representasjonene er bygget opp av individets tidligere sansemessige og følelsesmessige erfaringer og oppdagelser (persepsjoner).
Begrepet har sitt opphav i eldre tiders filosofi eksempelvis Rousseaus Emile, men er videreutviklet av forskjellige retninger og fagområder innen psykologi og nevrologi, som etterhvert har kartlagt mye om hvordan og og tildels hvorfor ting blir oppfattet slik de blir av ulike individer.
Begrensning av livsforlengende behandling

Livsforlengende behandling

Livsforlengende medisinsk behandling dekker et stort spenn av ulike medisinske tiltak. Den enkleste form for livsforlengende behandling er kunstig tilførsel av væske og næring til en pasient som ikke selv kan ta til seg dette, gjennom intravenøse slanger og sondeernæring. Det å behandle potensielt livstruende infeksjoner med antibiotika er også livsforlengende behandling. Kirurgisk fjerning av svulstvev, cytostatika og annen medikamentell behandling er eksempler på mer avansert behandling som også kan virke livsforlengende. Eksempler på de mest teknisk avanserte former er langtids mekanisk ventilasjon (respiratorbehandling), defibrillering ved hjertestans, dialysebehandling. Organtransplantasjon er også eksempel på behandling som kan forlenge pasientens liv.

Begrep

Fordi begrepet «livsforlengende behandling» spenner så vidt, innebærer dette at svært mange som dør i Norge idag (kanskje de fleste, med unntak av de som blir funnet døde), dør etter at helsevesenet på ett eller annet vis har begrenset livsforlengende behandling. Begrepet behandlingsbegrensning er derfor uklart avgrenset.
Noen former for behandlingsbegrensning består i konkrete og dramatiske beslutninger, for eksempel det å «skru av respiratoren». Andre er mer udefinerte og uuttalte, for eksempel at en sykehjemslege unnlater å undersøke og eventuelt starte behandling av en pasient med langtkommen demens som utvikler tegn til lungebetennelse.

Behandlingsbegrensning og aktiv dødshjelp

Det at behandlingsbegrensning er tillatt, og reguleringen av dette, trekkes ofte inn i debatten om aktiv dødshjelp. Disse situasjonene er forskjellige fordi pasienten ved behandlingsbegrensning dør av sin grunnsykdom, mens ved aktiv dødshjelp forårsakes døden av en konkret handling fra legens side. I henhold til norsk lov er behandlingsbegrensning tillatt (se over), mens aktiv dødshjelp rammes av § 233 (drapsparagrafen) i Almindelig borgerlig Straffelov, og etiske regler for norske leger slår fast at behandlingsbegrensning ikke anses som aktiv dødshjelp.
Like fullt mener mange deltagere i ordskiftet om aktiv dødshjelp at det er relevant å sammenligne disse to situasjonene, og siden behandlingsbegrensning er tillatt bør også aktiv dødshjelp tillates. Denne sammenhengen har også vært gjenstand for drøftning av filosofer og etikere som har vært engasjert i dødshjelpsspørsmålet.
Bjørnstad

Bjørnstad, også skrevet Bjørnestad, er en storgård i Båstad i Trøgstad kommune, med gårdsnummer 152 og bruksnummer 1. Per 1914 omfattet den en skyld av 18,41 mark. Bjørnstad er en av de eldste gårdene i området og er kjent siden middelalderen. Av eldre skriftformer kan nevnes i Biænnæstadom (1368), i Biænnastadkom (ca. 1400), Biørnestad (1593), Biorunstad (1612), Biornestad (1723). Gården har en vakker beliggenhet med god utsikt over Øyeren.
På Bukholmen på eiendommen finner man en av de største stenhaugene av den typen man finner langs Øyeren.

Historie

Gården ble i 1819 taksert til 3367 speciedaler. I folketellingen i 1835 omfattet gården hovedbruket Bjørnstad og tre underliggende husmannsplasser med et totalt folketall på 22, herunder fire tjenestefolk på hovedbruket. Gården produserte 1,5 td. rug, 2,5 td. bygg, 24,5 td. havre, 1 td. erter og 2 td. poteter. Det var 4 hester, 18 storfe, 15 får og 2 svin på gården. I 1865 ble gården taksert til 5355 speciedaler og hadde 452 mål åker og dyrket eng og 170 mål natureng. Den produserte 40 td. havre, 4 td. bygg, 3 td. rug, 1 td. erter og 15 td. poteter. Det var da 5 hester, 30 storfe og 15 får på gården. Ved tellingen i 1907 hadde gården 972 mål innmark i tillegg til 400 mål skogmark og 225 mål havnegang. Den produserte 8 hl. rug, 28 hl. havre, 3 hl. blandkorn, 14 hl. poteter og 3 hl. grønnfor, og hadde 6 hester, 29 storfe og 3 svin.
Gården var i 1835 eid av Tarald Pedersen Bjørnestad (f. 1764). I 1868 var A.B. Sogn blitt eier, og gården ble deretter solgt ved auksjon til kjøpmann C. Gulliksen og apoteker Haanshus for 4600 speciedaler. Gulliksen ble senere eneeier og solgte gården til Olai Simonsen i 1876. Hans etterkommere tok navnet Bjørnstad etter gården.
Insulochamus

Levevis

Disse billene har larver som lever i død ved av løvtrær, ofte like under barken.

Utbredelse

Slekten har en merkelig spredt utbredelse: to av artene lever på øyer i Guineabukta, én i Kongo og den fjerde er beskrevet fra Singapore (kan den være innført dit med handelsvarer?).
Andås Begravelsesbyrå

Andås Begravelsesbyrå ble stiftet av Anton Andås i Kristiansand i 1933 under navnet Anton Andås Begravelsesbyrå. Andås Begravelsesbyrå er i dag Sørlandets eldste begravelsesbyrå og dekker et område fra Grimstad i øst til Mandal i vest og Bykle i nord.

Historikk

Forløperen for Andås Begravelsesbyrå må sies å være Kristiansand Trevarefabrikk. I 1923 var Gunnar Andås – bror av Anton Andås – eier av fabrikken. I tillegg til dører, vinduer og trapper, ble cirka 70 likkister produsert årlig. Da Anton Andås måtte oppgi bakerfaget på grunn av sykdom, ble han ansatt som kontormann og snekker med et særlig ansvar for kisteproduksjonen. I 1933 ble et lite snekkerverksted innredet i Elvegaten 11, og Anton Andås Begravelsesbyrå ble etablert.
Fra starten av var det ikke levebrød nok å lage kister, og det ble derfor også produsert kjøkkenbord, taburetter og bakespader til alle byens bakere. Kona hans, Hilda Andås, sydde liksvøp, likteppe, likpute og likskjorte. Etter hvert ble arbeidet utvidet til også å omfatte byråtjenester som ordning, arrangering og tilrettelegging av gravferd.
I krigsårene 1940–1945 hadde den lokale motstandsbevegelsen sin postrute gjennom Anton Andås Begravelsesbyrå. Meldinger ble plassert mellom treullballene, for så å bli plukket opp for videreforsendelse.
I 1943 gikk Thorvald Andås, en yngre bror av Anton, inn som medeier i byrået. Navnet ble forandret til Andås Begravelsesbyrå. 
Anton Andås ble pensjonist i 1976 og Thorvald Andås i 1978. Sønn av Anton, Jann G. Andås, overtok ansvaret for den videre driften. Byrået ble omdannet til aksjeselskap. Nytt kjølerom, nytt stellerom og nye garasjer for byråets seks biler ble bygget. Driften ble omorganisert, og sydamene ble etter hvert pensjonister og forsvant som yrkesgruppe i byrået.

Byrået i dag

I 1999 overtok Svein Arild Andås, sønn av Jann G. Andås, ledelsen av byrået. Miljøet er satt i fokus, og etter en omfattende gjennomgang og opplæring av staben ble byrået, som det første i landet, sertifisert Miljøfyrtårn i 2001.
Kanaler i Storbritannia

Liste over kanaler

Kanaler i Nord-Irland er anlagt som en del av det irske kanalnettet, og er derfor ikke med i listen.
I listen er det tatt med både kanaler som er i bruk, og nedlagte kanaler som fortsatt er farbare i større eller mindre grad. Kanaler som er oppgitt står i egen liste lenger ned.

Grand Union-kanalen (Slough-grenen)

Utvidelse av Sloughgrenen av Grand Union sørover for å knytte den til Themsen.

Yorkstrømmen (Maidenhead)

Oppgradering av Yorkstrømmen for å gjør den farbar, og tilknytning til andre nærliggende kanaler og farbare elver.

Bedford og Milton Keynes-kanalen

Forbindelse fra Grand Union-kanalen ved Milton Keynes til Great Ouse ved Bedford.

Warwick

Forbindelse fra Avon til Grand Union-kanalen via Warwick.

Portsmouth-London

Forbindelse mellom Portsmouth og London, delvis på elven Wey. Det største planlagte prosjektet. Finansiering er vanskelig.
Natriumacetat

Egenskaper

Natriumacetat forekommer vanligvis som trihydrat (NaC₂H₃O₂·3H₂O). Ved oppvarming avgis krystallvannet ved ~120 °C og saltet blir anhydrert. Ved 324 °C blir det nedbrutt til natriumoksid (Na₂O) og acetaldehyd (CH₃CHO).

I industrien

Natriumacetat brukes til å nøytralisere svovelsyre og som fotoresist ved farging med anilinfarger. Det anvendes også som beisemiddel ved forkromming.

I næringsmiddel

Natriumacetat anvendes i næringsmiddel, ofte sammen med eddik, og har da E-nummer 262. Det er den smakstilsetningen som brukes i potetgull med smaken «salt og eddik».

Handvarmere

Trihydrat av natriumacetat smelter ved 58 °C. Dersom det deretter blir oppvarmet over 100 °C blir løsningen overmettet. Denne løsningen kan underkjøles uten å stivne. Ved nukleasjon stivner natriumacetatet i en eksoterm reaksjon som gir 264 – 289 kJ/kg. Til forskjell fra handvarmere som bygger på irreversible kjemiske reaksjoner kan natriumacetat kokes og brukes på nytt.
Flikengmåler

Utseende

En liten til middelsstor (vingespenn 20 – 25 mm), slank, lyst gulbrun måler. Vingene er tydelig flikete, særlig hos hunnen. Begge vingepar har to smale, brune tverrstriper, mellom disse er den en mørk flekk og ofte også et diffust, mørkere tverrbånd. Larven er grønnlig brun, på ryggen av hvert kroppsledd med en timeglassformet, mørk tegning.

Levevis

Arten finnes helst på litt fuktige steder, i fuktig løvskog, våtenger og myrer. Larvenes næringsplante er usikker, de antas å kunne leve på maurer (Galium spp.), vindel (Convolvulus spp.), or (Alnus spp.) og hassel (Corylus avellana). De voksne målerne flyr om natten i juni – august og kommer gjerne til lys, men skremmes også lett opp om dagen.

Utbredelse

Arten forekommer over det meste av Europa. I Norge er den bare kjent fra ca. 10 lokaliteter i Østfold og Vestfold.
Chieko Hase

Landslaget

Chieko Hase spilte 3 landskamper for Japans kvinnelandslag. Hun ble tatt ut i Japans tropp til Asiamesterskapet i fotball for kvinner 1981.
Norsk Psykoanalytisk Forening

Norsk Psykoanalytisk Forening er en forening, åpen for leger og psykologer. Den har som formål å fremme psykoanalysen i Norge ved å utveksle ideer nasjonalt og internasjonalt. Foreningen ble stiftet i 1934.
Norsk Psykoanalytisk Institutt, etablert i 1967, er Norsk Psykoanalytisk Forenings utdannelsesorgan. Instituttet administrerer og tilrettelegger den psykoanalytiske utdannelsen i Norge. For å bli tatt opp til utdannelsen må søkeren ha medisinsk eller psykologisk embedseksamen og ha startet spesialisering i klinisk psykologi eller psykiatri.
Kanonprisen 2016

Kanonprisen 2016 var et arrangement der Kanonprisen for filmer i 2016 ble utdelt. Arrangementet fant sted i Trondheim 9. mars 2017 i forbindelse med filmfestivalen Kosmorama. Filmer utgitt i filmåret 2016 var aktuelle for nominasjoner.

Nominerte og vinnere

De nominerte listes opp i hver sin kategori med vinnerne uthevet.
Běhounekodden

Běhounekodden er en odde på Nordaustlandet, Svalbard. Běhounekodden ligger på øyas nordkyst og er det nordligste punktet på Viglieriberget på Orvin Land.
Odden har sitt navn etter tsjekkoslovaken František Běhounek, som var med som mannskap på Luftskipet «Italia» da det forliste nord for Nordaustlandet i 1928.
Carmine Appice

Trommebrødre

Han er storebror til Vinny Appice, som har spilt trommer med Black Sabbath og Dio. I motsetning til lillebror, benytter Carmine seg av to basstrommer (doble basstrommer), i stil med andre trommelegender som f.eks Phil Taylor, Brian Downey, Tommy Aldridge og Cozy Powell. To av Carmines største inspirasjonskilder var jazztrommeslagerne Buddy Rich og Gene Krupa. Han gikk også tidlig i klassisk lære. Kanskje dette forklarer bredden i hans musikkfoståelse, når man under, ser på alle de forskjellige artistene han har jobbet med.

Kraftfull

I tillegg til å ha egne solo-prosjekter er Carmine kjent fra bandene Vanilla Fudge, Cactus, Jeff Beck, Rod Stewart, King Kobra og Blue Murder. Sistnevnte startet han sammen med eks Thin Lizzy og eks Whitesnake gitarist; John Sykes. Plata Blue Murder fra 1989 demonstrerer til fulle Carmines kraftfulle stil. Carmine Appice er også kjent som en ofte benyttet studio-musiker. Han bidro på Kiss vokalist og gitarist Paul Stanleys solo-album fra 1978 og har ellers jobbet med blant andre Ted Nugent, Ozzy Osbourne, Pink Floyd og  Stanley Clarke.

Kuriositet

Carmine Appice er komponist av to av Rod Stewarts største hits: «Do Ya Think I’m Sexy?» og «Young Turks». Appice er et aktivt medlem av FNs nødhjelpsorganisasjon, UNICEF.
Grunnloven til Kinas kommunistparti

Grunnloven til Kinas kommunistparti (forenklet kinesisk: 中国共产党章程; tradisjonell kinesisk: 中國共産黨章程; pinyin: Zhōngguó Gòngchǎndǎng zhāngchéng) består av 53 artikler som behandler blant annet generalprogram, medlemskap, organisasjonssystem, sentrale organisasjoner, primærorganisasjoner, partikadre, partidisiplin, partiorganer for disiplininspeksjon, ledende partimedlemmers grupperinger, forholdet mellom partiet og Kinas kommunistiske ungdomsliga, partiemblem og fane.
Partigrunnloven som nå (2012) gjelder, ble vedtatt under den 12. nasjonalkongressen til Kinas kommunistparti (KKP) i september 1982. Revisjoner innen noen artikler ble foretatt ved nasjonalkongressene i november 1987, i oktober 1992, og i mindre grad i november 2002.
Det organisatoriske prinsipp innen Partiet er «demokratisk sentralisme». Det demokratiske element innebærer et krav om medlemmenes deltagelse og innspill på alle nivåer. Det skal foregå vedvarende konsultasjoner og undersøkelser om medlemmenes oppfatninger om politiske nøkkelspørsmål. På samme tid innebærer sentralismen at de underordnede organisatoriske nivåer følger det som foreskrives på høyere nivå. Man har lojalitetsplikt overfor beslutninger fattet på toppnivå og forventes å støtte opp om Sentralkomiteen.
Partigrunnloven er forsåvidt denne sentralismen noe avsvekket i forhold til tidligere tider ved det at vervet som partiets formann er avskaffet og at det regelrett forbys å ta skritt i retning av persondyrkelse. Det kollektive lederskaps betydning vektlegges i stedet.
Sommartider

«Sommartider» er en låt skrevet av Per Gessle og fremført av den svenske popgruppen Gyllene Tider. Den ble utgitt som singel 18. juni 1982, og har siden blitt gjenutgitt i 1989 og 1995. Originalversjonen lå på det beste på 6.-plass på singellisten i Sverige og på 3.-plass i Norge.
Hiroyuki Takahashi

Karriere

Hiroyuki Takahashi startet sin profesjonelle karriere i Tokyo Verdy i 2002.